**PIELIKUMS**

Ogres novada pašvaldības domes

27.03.2025. sēdes lēmumam

(protokols Nr.3; 18.)

*PROJEKTS*

**Sadarbības līgums Nr.**

**Biedrība „Vides Aizsardzības Asociācija”**, reģistrācijas numurs 50008135431, juridiskā adrese Saules iela 18, Ķegums, Ķeguma novads, LV-5020, kuras vārdā uz Statūtu pamata rīkojas valdes loceklis ar atsevišķām pārstāvības tiesībām Aivars Ruņģis (turpmāk – Biedrība),no vienas puses,

un

**Ogres novada pašvaldība,** adrese: Brīvības iela 33, Ogre, Ogres nov., LV-5001, kuras vārdā, saskaņā ar Ogres novada pašvaldības 2024. gada 27. jūnija saistošajiem noteikumiem Nr. 25/2024 „Ogres novada pašvaldības nolikums”, rīkojas pašvaldības izpilddirektors Pēteris Špakovskis(turpmāk – Pašvaldība), no otras puses,

turpmāk abas kopā – Sadarbības partneri, izsakot savu brīvu gribu, noslēdz sadarbības līgumu (turpmāk – Līgums), paredzot turpmāk minēto.

1. **LĪGUMA PRIEKŠMETS.**

Līguma priekšmets ir Sadarbības partneru sadarbība Zivju fonda līdzfinansētā pasākuma “Zivju resursu aizsardzības pasākumi, ko veic valsts iestādes vai pašvaldības, kuru kompetencē ir zivju resursu aizsardzība” projektā “Ogres novada publisko ūdeņu zivju resursu aizsardzības pilnveide 4”, ar aktivitāti drona ar komplektāciju un apmācības nodrošinājumu, digitālās kameras filmēšanai sarežģītos apstākļos ar komplektāciju, eholotes komplekta iekšējiem ūdeņiem un aukstumu un mitrumu aizturošu spectērpu (turpmāk – aprīkojums) izmantošana ar mērķi nodrošināt vides aizsardzību un novērst malu zvejniecību Ogres novadā.

1. **PUŠU TIESĪBAS UN PIENĀKUMI**
   1. Biedrība apņemas:
      1. veikt zivju resursu aizsardzības un uzlabošanas pasākumus saskaņā ar Latvijas Republikā spēkā esošajiem normatīvajiem aktiem;
      2. veikt ūdenstilpju apsekošanu, bioloģisko resursu aizsardzību un kontroli Ogres novada pašvaldības administratīvajā teritorijā esošajos publiskajos ūdeņos un to krastos, saskaņā ar Latvijas Republikā spēkā esošajiem normatīvajiem aktiem. Ārkārtas gadījumos (hidrometeoroloģiskie apstākļi, zivju nārsts utml.) kontroles un aizsardzības darbi, Sadarbības partneriem rakstveidā vienojoties, var tikt papildināti;
      3. reizi pusgadā iesniegt Pašvaldībai atskaiti par veiktajiem zivju resursu aizsardzības pasākumiem Ogres novada teritorijā. Atskaitei jāpievieno informācija par Ogres novada teritorijā sagatavotajiem pārkāpumu ziņojumiem un izceltajiem bezsaimnieku rīkiem (ziņojuma Nr., sastādīšanas datums, inspektora vārds, uzvārds);
      4. priekšfinansēt un līdzfinansēt projektu “Ogres novada publisko ūdeņu zivju resursu aizsardzības pilnveide 4” līdz 10% no 2.5. apakšpunktā minētā inventāra summas(precīza summa pēc tirgus izpētes).
   2. Pašvaldība apņemas:
      1. sniegt Biedrībai visu tās rīcībā esošo un Līguma 1. punktā minēto mērķu sasniegšanai nepieciešamo informāciju;
      2. piedalīties zivju resursu aizsardzības pasākumos - ūdenstilpju apsekošanās, izbraukumos par likuma pārkāpumiem uz ūdens Pašvaldības teritorijā, šim mērķim deleģējot Pašvaldības policiju;
      3. kontrolēt Līguma izpildi, kā arī to, vai Pašvaldības rīcībā Līguma ietvaros nodotais tehniskais aprīkojums tiek lietots lietderīgi un likumīgi;
      4. priekšfinansēt projektu “Ogres novada publisko ūdeņu zivju resursu aizsardzības pilnveide 4” 10 259,84 EUR (desmit tūkstoši divi simti piecdesmit deviņi *euro* un 84 centi) apmērā un līdzfinansēt projektu “Ogres novada publisko ūdeņu zivju resursu aizsardzības pilnveide 4” 359,67 EUR (trīs simti piecdesmit deviņi *euro* un 67 centi) apmērā;
   3. Pašvaldība zivju resursu aizsardzības pasākumu regulārai un efektīvai nodrošināšanai, realizējot Zivju fonda pasākumā “Zivju resursu aizsardzības pasākumi, ko veic valsts iestādes vai pašvaldības, kuru kompetencē ir zivju resursu aizsardzība” projektu “Ogres novada publisko ūdeņu zivju resursu aizsardzības pilnveide 4” plāno iegādāties dronu ar komplektāciju un apmācības nodrošinājumu ar plānoto bilances vērtību 5 716 EUR (pieci tūkstoši septiņi simti sešpadsmit *euro*), digitālo kameru filmēšanai sarežģītos apstākļos ar komplektāciju ar plānoto bilances vērtību 735,45 EUR (septiņi simti trīsdesmit pieci *euro* 45 centi), eholotes komplektu iekšējiem ūdeņiem ar plānoto bilances vērtību 2 644,74 EUR (divi tūkstoši seši simti četrdesmit četri euro, 74 centi) un aukstumu un mitrumu aizturošus spectērpus 4 komplektus (2 – biedrībai, 2 pašvaldības policijai), proti, katrs rudens/pavasara kostīms – 316 EUR (trīs simti sešpadsmit *euro*) par 1 komplektu, ziemas kostīms – 160 EUR (viens simts sešdesmit *euro*) par 1 komplektu.
   4. Pašvaldība nodod, projekta ietvaros saņemto, aprīkojumu biedrībai un Ogres novada pašvaldības policijai. Aprīkojums, kas tiek nodots Ogres pašvaldības policijai, atrodas Pašvaldības īpašumā un tā uzglabāšanas vieta ir Pašvaldības policijas ēka (Preses iela 4, Ogre, Ogres novads, LV-5001). Aprīkojums, kuru līdzfinansē biedrība, tiek nodots biedrības valdījumā un tā uzglabāšanas vieta ir Saules iela 18, Ķegums, Ogres novads, LV-5020.
   5. Sadarbības partneri apņemas nodrošināt zivju resursu aizsardzības pasākumu izpildei nepieciešamā aprīkojuma saglabāšanu.
   6. Aprīkojuma lietošanu projekta “Ogres novada publisko ūdeņu zivju resursu aizsardzības pilnveide 4” un Līguma mērķa sasniegšanai nodrošina Biedrība un Ogres novada pašvaldības policija.
   7. Sadarbības partneri savstarpēji ir atbildīgi par otram Sadarbības partnerim nodarītajiem zaudējumiem, ja tie radušies viena Sadarbības partnera vai tā darbinieku, kā arī Sadarbības partnera Līguma izpildē iesaistīto trešo personu darbības vai bezdarbības, tai skaitā, rupjas neuzmanības, ļaunā nolūkā izdarīto darbību vai nolaidības rezultātā.
2. **DOMSTARPĪBU IZSKATĪŠANA, LĪGUMA GROZĪJUMI, LĪGUMA IZBEIGŠANA**
   1. Jebkuras nesaskaņas, domstarpības vai strīdi tiek risināti savstarpēju sarunu ceļā. Gadījumā, ja Sadarbības partneri 10 (desmit) darbdienu laikā nespēj vienoties, strīds risināms Latvijas Republikā spēkā esošo normatīvo aktu noteiktajā kārtībā - tiesā.
   2. Sadarbības partneri var izbeigt Līgumu pirms tā darbības termiņa beigām, rakstiski brīdinot par to otru Sadarbības partneri vismaz 30 (trīsdesmit) dienas iepriekš.
   3. Sadarbības partneri, savstarpēji vienojoties, ir tiesīgi izdarīt izmaiņas Līgumā vai to izbeigt, ievērojot saistošo normatīvo aktu prasības. Jebkuras šā Līguma izmaiņas vai papildinājumi, vai tā izbeigšana tiek noformēti rakstveidā un kļūst par šā Līguma neatņemamu sastāvdaļu.
   4. Pašvaldībai ir tiesības vienpusēji izbeigt Līgumu, rakstveidā par to brīdinot Biedrību 15 (piecpadsmit) darbdienas iepriekš, ja Biedrība būtiski pārkāpj Līguma noteikumus, tajā skaitā:
      1. ja tiek konstatēts, ka aprīkojums tiek izmantota neatbilstoši Līgumā noteiktajam mērķim;
      2. ja tiek konstatēts, ka aprīkojums tiek neatbilstoši ekspluatēts, uzturēts un/vai glabāts īstermiņā;
      3. ja Biedrībai beidzies sabiedriskā labuma organizācijas statusa termiņš un tas nav atjaunots vai Valsts ieņēmumu dienests atceļ Biedrībai sabiedriskā labuma organizācijas statusu;
      4. ja nevienam no Biedrības biedriem nav spēkā esošs sabiedriskā vides inspektora statuss;
      5. ja beidz pastāvēt Biedrība.
3. **NEPĀRVARAMA VARA**
   1. Neviens no Sadarbības partneriem nav atbildīgs par Līguma neizpildi, ja izpilde nav bijusi iespējama nepārvaramas varas apstākļu dēļ, kas radušies pēc Līguma noslēgšanas, ja Sadarbības partneris par šādu apstākļu iestāšanos ir informējis otru Sadarbības partneri piecu darbdienu laikā no šādu apstākļu iestāšanās dienas.
   2. Ar nepārvaramas varas apstākļiem jāsaprot dabas stihijas (plūdi, vētras u.tml.), politiskās un ekonomiskās blokādes un citi no Sadarbības partneriem pilnīgi neatkarīgi radušies ārkārtēja rakstura negadījumi, ko sadarbības partneriem nebija iespējas iepriekš paredzēt un novērst.
   3. Sadarbības partnerim, kurš atsaucas uz nepārvaramas varas apstākļiem, ir jāpierāda, ka tam nebija iespēju ne paredzēt, ne novērst radušos apstākļus, kuru sekas par spīti īstenotajai pienācīgajai rūpībai, nav bijis iespējams novērst, un kas ietekmē Līguma izpildi.
   4. Ja nepārvaramas varas apstākļi ilgst vairāk kā trīs mēnešus, Sadarbības partneri lemj par Līguma izbeigšanu un nosacījumiem.
4. **CITI NOTEIKUMI**
   1. Līgums stājas spēkā ar visu tā eksemplāru parakstīšanas brīdi un ir spēkā līdz **2030. gada 30. septembrim** vai Sadarbības partneru saistību pilnīgai izpildei. Sadarbības partneriem ir tiesības pagarināt Līguma termiņu. Šis Līgums ir saistošs Sadarbības partneriem, kā arī visām trešajām personām, kas likumīgi pārņem viņu tiesības un pienākumus.
   2. Sadarbības partneri nodrošina konfidencialitāti attiecībā uz personas datiem, kas tiek apstrādāti saskaņā ar Līgumu. Šis noteikums ir spēkā arī pēc Līguma izbeigšanās.
   3. Sadarbības partneri nodrošina personas datu aizsardzību, izmantojot organizatoriskus, tehniskus un fiziskus drošības pasākumus saskaņā ar prasībām par informācijas drošības līdzekļiem, saskaņā ar spēkā esošajiem normatīvajiem aktiem, t.sk. Vispārīgo datu aizsardzības regulu.
   4. Šajā Līgumā izveidotais noteikumu sadalījums pa sadaļām ar tām piešķirtajiem nosaukumiem ir izmantojams tikai un vienīgi atsaucēm un nekādā gadījumā nevar tikt izmantots vai ietekmēt šā Līguma noteikumu tulkošanu.
   5. Kontaktpersona no Biedrības puses - valdes priekšsēdētājs (Valsts vides dienesta sabiedriskais vides inspektors) Aivars Ruņģis (tālrunis 29411377, e-pasts: [aivars.rungis@inspektori.lv](mailto:aivars.rungis@inspektori.lv)).
   6. Kontaktpersona no Pašvaldības puses - Pašvaldības centrālās administrācijas Attīstības un plānošanas nodaļas vadītāja Aija Romanovska (tālrunis 29501150, e-pasts: aija.romanovska@ogresnovads.lv).
   7. Sadarbības partneri vai to pilnvarotie pārstāvji ir atbildīgi par Līguma izpildes uzraudzīšanu.
   8. Visiem paziņojumiem, ko Sadarbības partneri sūta viena otrai saskaņā ar šo Līgumu, ir jābūt rakstiskiem un ir jābūt nodotiem personīgi vai nosūtītiem elektroniski (ja otrs Sadarbības partneris to atzīst) vai ierakstītā pasta sūtījumā. Paziņojums tiek uzskatīts par nosūtītu dienā, kad paziņojums ir nodots personīgi, elektroniski vai ierakstītas vēstules nosūtīšanas dienā (zīmogs).
   9. Gadījumā, ja kāds no Sadarbības partneriem maina savu juridisko adresi, pasta adresi vai bankas rekvizītus, tas ne vēlāk kā piecu darbdienu laikā rakstiski paziņo par to otra Sadarbības partnerim.
   10. Visa sarakste un jebkura informācija, ko kāds no Sadarbības partneriem nosūta otram, tiek nosūtīta uz adresi:
       1. Biedrībai - Saules iela 18, Ķegums, Ogres novads, LV-5020;
       2. Pašvaldībai - Brīvības iela 33, Ogre, Ogres novads, LV-5001;

vai uz kontaktpersonas e-pasta adresi, ja vien Sadarbības partneris, informācijas saņēmējs, nav norādījis citādāk.

* 1. Līgums sagatavots latviešu valodā uz 5 (piecām) lapām 2 (divos) identiskos eksemplāros ar vienādu juridisku spēku, katram Sadarbības partnerim pa 1 (vienam) eksemplāram.

1. **REKVIZĪTI UN PUŠU PARAKSTI**

|  |
| --- |
| **Pašvaldība** |
| Ogres novada pašvaldība  Brīvības iela 33, Ogre, Ogres nov., LV-5001  **LV 90000024455**  Tālr.: +371 65071160, 65071163  E-pasts: ogredome@ogresnovads.lv |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |
| --- |
|  |
| /P. Špakovskis/ |
| **Biedrība**  Biedrība „Vides Aizsardzības Asociācija”  Reģ.Nr.50008135431  Saules iela 18, Ķegums  Ķeguma novads, LV-5020  “SEB Banka” AS, UNLALV2X  Konts LV69 HABA 0055002974817 |
| /A. Ruņģis/ |